મેતપુર ગામ સ્વામિનારાયણ સંપ્રદાયમાં શ્રદ્ધા માટે વડતાલ ગાદીના સંતો અને આચાર્યશ્રીનું માનીતું છે. મેતપુરના ઝવેરાતના વ્યવસાયીઓ વડતાલમાં અને મેતપુરમાં દાન આપે છે. વડતાલમાં થતાં ધાર્મિક બાંધકામ કે ભગવાન સ્વામિનારાયણની પ્રસાદીની જગ્યાઓના નવીનીકરણમાં આવાં દાન આપ્યા કરે છે. વડતાલમાં પણ મેતપુરના સતત સંપર્કમાં રહેનાર સંતો, સત્સંગીઓના સંપર્કમાં રહેતા હોય છે. સ્વામી કૃષ્ણજીવનદાસજીના સમયથી આ પરંપરા ચાલતી આવે છે. મુંબઈમાં સો વર્ષ પહેલાં સ્વામિનારાયણ મંદિર સ્થપાયું હતું. નજીકના દિવસોમાં જ એનો શતાબ્દી સમારોહ પૂરો થયો. ત્યાંના સંતો પણ મેતપુરના મુંબઈસ્થિત હરિભક્તોનો સંપર્ક સાચવી રાખે છે.